Ինչ վերաբերում է ամբողջ շենքին, ապա դրա "գեղարվեստական կերպարը մտածված է որպես ձոն՝ հայոց բոլոր մայրաքաղաքներին",- ասաց Ջիմ Թորոսյանը։ Քաղաքապետարանի վարչական նոր շենքն ավարտական տեսքի բերելու մտահղացումը երեւի այդպես էլ կիսատ մնար, եթե այս հարցում անմիջական նախաձեռնություն չցուցաբերեր նախագահ Ռոբերտ Քոչարյանը։ Եւ երեկ, երբ կեսօրից քիչ անց սկսվեց շենքի բացման հանդիսավոր արարողությունը, քաղաքապետ Երվանդ Զախարյանն էլ իր ելույթում ընդգծեց երկրի ղեկավարի այդ նախաձեռնության դերը, նշելով որ միայն այդպիսով հնարավորություն ստեղծվեց 2003թ. օգոստոսին վերսկսել համալիրի ընդհատված շինարարությունը։